《次韵邦美叔和天启见寄》
宋代·陈渊

竹风挟雨撼篷窗，静听秋声转骚窣。朝来饥卧媚微凉，叩门不作渊明乞。

小栟见饷有新诗，七言端为吾家出。共谁渠有古人风，孰识中藏谪仙骨。

书如周鼓未差讹，语效商盘仍诘屈。谁与和者叔不痴，落笔成章一嗟咄。

无用如今君岂樗，自寇从来我非漆。板茅它日傥相寻，好在山深林更密。

作者简介：（?—1145）宋南剑州沙县人，字知默，世称默堂先生。初名渐，字几叟。早年从学二程，后师杨时。时以其深识圣贤旨趣，妻以女。高宗绍兴五年，以廖刚等言，充枢密院编修官。七年以胡安国荐，赐进士出身。九年除监察御史，寻迁右正言，入对论恩惠太滥。言秦桧亲党郑亿年有从贼之丑，为桧所恶。主管台州崇道观。有《墨堂集》。